Naci-bolŝevismo

La naci-bolŝevismo (ofte priskribita per la esprimo “ruĝbruna” aŭ nomata per la mallongigo “nazbol(ismo)”) estas sinkretisma politika tendenco kuniganta elementojn de naciismo kaj bolŝevismo. La termino estiĝis en la Germanio de la 1920-aj jaroj por priskribi tendencon, kiu alstrebis interproksimiĝon inter la Germana Regno kaj Sovetunio, kaj kiu postulis nacian revolucion, ne tutmondan komunisman revolucion. Ankaŭ en la postsovetunia Rusio estas tendencoj, kiuj sin nomas “naci-bolŝevismaj”. En la nuntempa Eŭropo aro de organizaĵoj inspiritaj de la penso de Nikolaj Ustrjalov, Ernst Niekisch, Jean Thiriart kaj Alain Soral reprezentas ĝin. Pli lastatempe, la rusia geopolitikisto Aleksandr Dugin kombinis la naci-bolŝevisman ideon kun la geopolitika eŭraziisma koncepto.

 Vidu ankaŭ 
 Dekstra ekstremismo
 Faŝismo
 Komunismo
 Naziismo
 Novdekstrismo
 Protofaŝismo
 Transversa fronto

 Eksteraj ligiloj 
 (en) Martin A. Lee: Excerpt on National Bolshevism from Martin A. Lee's _The Beast Reawakens_ 
 (en) anonima: An Investigation Into Red-Brown Alliances: Third Positionism, Russia, Ukraine, Syria, And The Western Left 

Kategorio:Politikaj ideologioj
Kategorio:Naciismo
Kategorio:Germana naciismo
Kategorio:Rusa naciismo
Kategorio:Historio de Germanio